ใช้ หญ้ารีแพร์ ผลิตสบู่ ช่องคลอดฟิต (ชมคลิป)
ต่อยอดผลิตภัณฑ์ หวังดึงดูดทัวริสต์,กรมพัฒนาแพทย์แผนไทยต่อยอด หญ้ารีแพร์ หนุนสร้างเป็นสินค้า ขึ้นชื่อของไทย ผุดผลิตภัณฑ์ช่วยคืนความฟิตช่องคลอด ทั้งสบู่ ครีมทาผิว น้ำยาล้างจุดซ่อนเร้น ที่จะเปิดตัวปีหน้าให้สาวไทยได้เฮ เพราะช่วยให้จิ๋มฟิตกว่าเก่า แต่ตอนนี้ยังไม่มีขาย แค่ทำออกมาใช้ทดลองเท่านั้น,เมื่อวันที่ 25 ธ.ค.ที่เรือนไทย กรมพัฒนาการแพทย์แผนไทยและการแพทย์ทางเลือก กระทรวง สาธารณสุข นพ.ธวัชชัย กมลธรรม อธิบดีกรมพัฒนาการแพทย์แผนไทยและการแพทย์ทางเลือก แถลงข่าวเปิดตัวกระเช้าสมุนไพรของขวัญปีใหม่ว่า กระเช้าสมุนไพรถือเป็นอีกทางเลือกที่เหมาะสำหรับมอบเป็นของขวัญในช่วงเทศกาลปีใหม่ ซึ่งกระเช้าสมุนไพรจะมีประโยชน์กับทั้งผู้ให้และผู้รับ โดยกระเช้าปีใหม่ที่ทำจากสมุนไพรจะมีความพิเศษ คือสามารถเป็นชุดสมุนไพรดูแลสุขภาพทั้งครอบครัวและทุกกลุ่มวัย เช่น โลชั่นว่านหางจระเข้ เซรั่มบัวไผ่ข้าว ครีมนวดผม น้ำมันไพร ครีมไพล ยาอม กานพลู สบู่อัญชัน ชาชงจากผลิตภัณฑ์ต่างๆ,นพ.ธวัชชัยกล่าวอีกว่า นอกจากนี้ ยังมีสมุนไพรที่เหมาะตามกลุ่มโรค เช่น ชุดชาชงเบญจเกสร มีสรรพคุณบำรุงหัวใจ ชากระเจี๊ยบมีสรรพคุณลดความดันโลหิตสูง หรือจะเป็นชุดธัญพืชช่วยต้านอนุมูลอิสระ ป้องกันโรคเรื้อรังและมีเส้นใยอาหารสูงสำหรับผู้ที่มีปัญหาระบบขับถ่าย เช่น ข้าวกล้อง ข้าวเหนียวดำซึ่งมีสรรพคุณต้านอนุมูลอิสระ ป้องกันโรคหัวใจ ลดไขมันคอเลสเทอรอล หรือจะเป็นกระเช้าช่วยปรับสมดุลพลังงานของระบบทางเดินอาหาร เช่น หอมแดง กระเทียมแห้ง กระวาน กานพลู และดีปลี เป็นต้น,อธิบดีกรมพัฒนาการแพทย์แผนไทยฯ กล่าวต่อว่า ในปี 2558 กรมพัฒนาการแพทย์ฯ เตรียมที่จะต่อยอดหญ้ารีแพร์ และพัฒนาให้เป็นสมุนไพรสำคัญเป็นโพรดักต์ แชมเปี้ยนชนิดที่ 6 หลังจากที่ก่อนหน้านี้ได้พัฒนาไปแล้ว 5 ชนิด ได้แก่ กระชายดำ กวาวเครือขาว บัวบก ไพล และลูกประคบ โดยในการพัฒนาหญ้ารีแพร์นั้น ขณะนี้ได้ร่วมกับโรง-พยาบาลเจ้าพระยาอภัยภูเบศร นักวิจัย และมหา-วิทยาลัยมหาสารคาม ในการต่อยอดหญ้ารีแพร์ให้เป็นผลิตภัณฑ์ต่างๆ โดยขณะนี้ได้มีการทำผลิตภัณฑ์ออกมาแล้ว 3 แบบแต่ยังอยู่ในขั้นทดลอง ได้แก่,1.สบู่ก้อน ใช้สำหรับถูตัว ช่วยบำรุงผิวพรรณ เปล่งปลั่ง มีน้ำมีนวล ช่วยกระชับจุดซ่อนเร้น ช่องคลอดฟิตไม่หย่อนยาน ทาได้ทุกส่วน 2.ผลิตภัณฑ์ทาผิว ช่วยคืนความชุ่มชื้นทำให้ผิวตึงเนียน และ 3.น้ำยาล้างจุดซ่อนเร้น ช่วยขจัดกลิ่นและทำให้ช่องคลอดฟิต อย่างไรก็ตามผลิตภัณฑ์จากหญ้ารีแพร์ทั้ง 3 ตัวนี้อยู่ในช่วงวิจัยและผลิตภัณฑ์ยังไม่มีขาย แต่จะมีใช้เพื่อการทดลองเท่านั้น คาดว่าภายในปี 2558 คนไทยจะได้มีผลิตภัณฑ์จากหญ้ารีแพร์ใช้ อย่างแน่นอน ทั้งนี้ กรมตั้งใจจะพัฒนาให้หญ้ารีแพร์ เป็นผลิตภัณฑ์ที่ต่อไปต่างชาติมาเที่ยวประเทศไทย สิ่งหนึ่งที่จะต้องซื้อติดมือกลับไปฝากญาติสนิทมิตรสหาย คือผลิตภัณฑ์จากหญ้ารีแพร์
กรมพัฒนาแพทย์แผนไทยต่อยอด หญ้า รีแพร์ หนุนสร้างเป็นสินค้า ขึ้นชื่อของไทย ผุดผลิตภัณฑ์ช่วยคืนความฟิตช่องคลอด ทั้งสบู่ ครีมทาผิว น้ำยาล้างจุดซ่อนเร้น ที่จะเปิดตัวปีหน้าให้สาวไทยได้เฮ เพราะช่วยให้จิ๋มฟิตกว่าเก่า 
ข่าวหน้า1,หญ้ารีแพร์,ต่อยอด,ผลิตภัณฑ์,สบู่,ช่องคลอด,ธวัชชัย กมลธรรม